Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/007 BE/Hainaut steel (Duferco-NLMK), Belgija) /* COM/2014/0725 final */





OBRAZLOŽITVENI MEMORANDUM OZADJE PREDLOGA 1. Pravila o finančnih prispevkih iz Evropskega sklada za prilagoditev globalizaciji (ESPG) za vloge, vložene do 31. decembra 2013, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (v nadaljnjem besedilu: uredba o ESPG)[1]. 2. Belgija je 27. septembra 2013 vložila vlogo EGF/2013/007 BE/Hainaut steel (Duferco-NLMK) za finančni prispevek iz ESPG zaradi odpuščanja presežnih delavcev v zvezi z zaprtjem podjetja Duferco Belgium SA („Duferco“) in zmanjšanjem števila zaposlenih v podjetju NLMK La Louvière S.A. („NLMK“), ki se obe nahajata v mestu La Louvière[2]. Vloga je bila z dodatnimi informacijami dopolnjena do 4. julija 2014. 3. Komisija je to vlogo proučila in v skladu z veljavnimi določbami uredbe o ESPG sklenila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG: || EGF/2013/007 BE/Hainaut steel (Duferco-NLMK) Država članica: || Belgija Datum vložitve vloge: || 27. 9. 2013 Merilo za pomoč: || člen 2(b) uredbe o ESPG Zadevna regija (na ravni NUTS 2): || BE32 Prov. Hainaut Sektor gospodarske dejavnosti (oddelek NACE Rev. 2): || oddelek 24 „Proizvodnja kovin“ Referenčno obdobje: || 22. 1. 2013–22. 10. 2013 Datum začetka izvajanja prilagojenih storitev za delavce, za katere je predvidena pomoč: || 1. 6. 2013 Število odpuščenih delavcev v referenčnem obdobju: || 708 Pričakovano število oseb, ki bodo sodelovale v ukrepih: || 701 Proračun za prilagojene storitve: || 1 891 134 EUR Proračun za izvajanje ESPG: || 72 778 EUR (3,7 % celotnega proračuna) Celotni proračun: || 1 963 912 EUR Zaprošeni finančni prispevek iz ESPG: || 981 956 EUR (50 % celotnega proračuna) ANALIZA VLOGE Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije 4. Zadevni podjetji sta Duferco in NLMK. Podjetje Duferco je proizvajalo ploščate izdelke (plošče) in podolgovate izdelke (gredice, žice). NLMK proizvaja ploščate izdelke (vroče in hladno valjane izdelke, trakove). Sektorji zadevne gospodarske dejavnosti so razvrščeni pod NACE Rev. 2[3], oddelek 24 „Proizvodnja kovin“. 5. Da bi belgijski organi dokazali povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdijo, da je sektor proizvodnje jekla doživel resne gospodarske motnje, zlasti hiter padec tržnega deleža EU. Glede na raznolikost izdelkov, ki jih proizvajata oziroma sta jih proizvajali podjetji Duferco in NLMK, je pri opredelitvi velikih strukturnih sprememb v svetovnih trgovinskih tokovih za te izdelke pomembno upoštevati trg surovega jekla kot celoto, kot nadomestni kazalnik trgovinskih tokov za posebne kategorije izdelkov, ki jih proizvajata oziroma sta jih proizvajali podjetji Duferco in NLMK (ploščati izdelki, podolgovati izdelki, trakovi), zlasti ker so nekateri od teh izdelkov vmesni proizvodi, ki se lahko uporabljajo za proizvodnjo drugih izdelkov s konca proizvodne verige (npr. gredice za proizvodnjo žic, ploščati izdelki za proizvodnjo trakov). 6. V skladu s podatki, na katere se sklicujejo belgijski organi[4], se je proizvodnja surovega jekla v EU-27 med letoma 2006 in 2011 zmanjšala z 206,9 milijonov ton na 177,7 milijonov ton (−14,1 %; –3,0 % letne rasti[5]), medtem ko se je proizvodnja na svetovni ravni povečala s 1 249,0 milijonov ton na 1 518,3 milijonov ton (+21,6 %;+4,0 % letne rasti). To je povzročilo upad tržnega deleža EU-27 v proizvodnji surovega jekla, merjenega volumsko, s 16,6 % leta 2006 na 11,7 % leta 2011 (−29,4 %; –6,7 % letne rasti). Za primerjavo se je v istem obdobju tržni delež Kitajske povečal s 33,7 % na 45,0 % (+33,6 %; +6,0 % letne rasti), tržni deleži ostalih petih največjih proizvajalk (ki skupaj predstavljajo okoli 25 % do 30 % svetovne proizvodnje) pa so se bodisi skrčili, čeprav v manjšem obsegu kot v EU-27 (Japonska, ZDA, Rusija), bodisi nekoliko povečali (Južna Koreja, Indija). Ti podatki torej kažejo hiter upad tržnega deleža EU v sektorju proizvodnje surovega jekla na svetovni ravni. Tržni delež v proizvodnji surovega jekla na svetovni ravni (volumen) Vir: World Steel Association, lastni izračuni. 7. Posledice teh sprememb v trgovinskih tokovih so poslabšali drugi dejavniki, kot sta upad povpraševanja po jeklu v avtomobilski industriji in gradbeništvu v EU zaradi gospodarske krize ter relativni dvig proizvodnih stroškov (surovine, energija, okoljske omejitve itd.). Ti dejavniki so ogrozili konkurenčnost jeklarske industrije EU ter v zadnjih letih privedli do številnih odpuščanj v jeklarskem sektorju zaradi zapiranja obratov in prestrukturiranja več proizvajalcev jekla v Evropi[6]. Na primer, med letoma 2008 in 2013 se je število zaposlenih v metalurški industriji (NACE Rev. 2, oddelek 24 „Proizvodnja kovin“) v EU-27 zmanjšalo za okoli 280 000, z 1,44 milijona na 1,16 milijona (–19,4 %)[7]. 8. Od uvedbe ESPG leta 2007 so bile v jeklarskem sektorju vložene štiri vloge za ESPG[8]. Od tega so bile tri vloge povezane z velikimi strukturnimi spremembami v svetovnih trgovinskih tokovih zaradi globalizacije[9], ena vloga pa s svetovno finančno in gospodarsko krizo[10]. Število odpuščenih delavcev in skladnost z merili iz člena 2(b) 9. Vloga temelji na merilu za pomoč iz člena 2(b) uredbe o ESPG, ki zahteva vsaj 500 presežnih delavcev v obdobju devetih mesecev v podjetjih, ki delujejo v istem gospodarskem sektorju na ravni oddelka NACE Rev. 2 in se nahajajo v eni regiji ali dveh sosednjih regijah na ravni NUTS 2 v državi članici. 10. Vloga se nanaša na 708 presežnih delavcev, odpuščenih v devetmesečnem obdobju od 22. januarja 2013 do 22. oktobra 2013 (kar vključuje 381 delavcev iz podjetja Duferco in 327 delavcev iz podjetja NLMK). Podjetji Duferco in NLMK se nahajata v isti regiji na ravni NUTS 2 (BE32 Prov. Hainaut) in delujeta v istem sektorju gospodarske dejavnosti (NACE Rev. 2, oddelek 24 „Proizvodnja kovin“). 11. Leta 2006 je skupina Duferco podpisala industrijski sporazum s skupino NLMK (Novolipetsk Steel), s katerim je ustanovila skupno podjetje, imenovano SIF (Steel Invest & Finance), ki je zadevalo različne industrijske dejavnosti v Belgiji, vključno s tistimi v podjetjih Duferco La Louvière SA, Duferco Clabecq SA in Carsid SA. Toda leta 2011 so se delničarji odločili za prenehanje skupnega podjetja. Tako je bilo podjetje Duferco La Louvière S.A. razdeljeno na podjetje NLMK La Louvière S.A. za vroče in hladno valjanje ter podjetje Duferco Belgium SA za proizvodnjo elektrojekla in valjanih žic[11]. Ob napovedi odpuščanja presežnih delavcev med podjetjema Duferco in NLMK torej ni bilo več nobene pravne vezi, čeprav sta še vedno delovali na isti lokaciji v La Louvièru. Od razcepitve leta 2011 sta podjetji ohranili gospodarske in funkcionalne vezi, vendar si nista delili prostorov ali osebja. Vloga se torej nanaša na dva ločena postopka kolektivnega odpuščanja presežnih delavcev (zaprtje podjetja Duferco in prestrukturiranje v podjetju NLMK). 12. Pri vseh odpuščenih delavcih je bil upoštevan datum dejanske prekinitve pogodbe o zaposlitvi pred njenim iztekom, kot je določeno v drugi alinei drugega odstavka člena 2 uredbe o ESPG („metoda 2“). Razlaga nepredvidene narave navedenega odpuščanja delavcev 13. Belgijski organi trdijo, da odpuščanja delavcev v podjetjih Duferco in NLMK ni bilo mogoče predvideti. Med letoma 2007 in 2012, med in po koncu obdobja skupnega podjetja, sta podjetji NLMK in Duferco v svoje proizvodne obrate v La Louvièru vložili 82 milijonov EUR oziroma 20 milijonov EUR, kar kaže na to, da sta nameravali razvijati tamkajšnje dejavnosti. Vendar pa so ta prizadevanja hitro začele ogrožati negotovosti, povezane z vplivom gospodarske krize na strukturo svetovne trgovine z jeklenimi izdelki ter s problemom presežne zmogljivosti in okrepljene konkurence. Decembra 2012 je tako podjetje Duferco sporočilo odločitev, da bo zaprlo svoj obrat v La Louvièru in odpustilo 381 delavcev. Presežni delavci so bili odpuščeni maja 2013. Decembra 2012 je tudi podjetje NLMK sporočilo, da namerava zmanjšati število zaposlenih v obratu v La Louvièru in odpustiti 327 delavcev. Presežni delavci so bili odpuščeni v štirih fazah med majem in novembrom 2013. Opredelitev delavcev, za katere je predvidena pomoč 14. Belgijski organi ocenjujejo, da bo v ukrepih, sofinanciranih iz ESPG, sodeloval 701 od 708 odpuščenih delavcev (374 delavcev iz podjetja Duferco in 327 delavcev iz podjetja NLMK[12]). Razčlenitev delavcev, za katere je predvidena pomoč, po podjetjih: Duferco 15. Razčlenitev delavcev, za katere je predvidena pomoč, po spolu, državljanstvu in starostni skupini: Kategorija || Število delavcev, za katere je predvidena pomoč Spol: || moški: || 362 || ženske: || 12 Državljanstvo: || državljani EU: || 372 || državljani nečlanic EU: || 2 Starostna skupina: || stari od 15 do 24 let: || 8 || stari od 25 do 54 let: || 312 || stari od 55 do 64 let: || 54 || starejši od 65 let: || 0 16. Noben izmed delavcev, za katere je predvidena pomoč, nima dolgotrajnih zdravstvenih težav ali je invaliden. 17. Razčlenitev delavcev, za katere je predvidena pomoč, po poklicni kategoriji[13]: Glavne kategorije ISCO-08 || Število delavcev, za katere je predvidena pomoč 1 Menedžerji || 32 2 Strokovnjaki || 2 3 Tehniki in drugi strokovni sodelavci || 18 4 Uradniki || 17 5 Poklici za storitve in prodajalci || 23 7 Poklici za neindustrijski način dela || 127 8 Upravljavci strojev in naprav, industrijski izdelovalci in sestavljavci || 147 9 Poklici za preprosta dela || 8 Ni znano/ni na voljo || 0 NLMK 18. Razčlenitev delavcev, za katere je predvidena pomoč, po spolu, državljanstvu in starostni skupini: Kategorija || Število delavcev, za katere je predvidena pomoč Spol: || moški: || 316 || ženske: || 11 Državljanstvo: || državljani EU: || 327 || državljani nečlanic EU: || 0 Starostna skupina: || stari od 15 do 24 let: || 6 || stari od 25 do 54 let: || 238 || stari od 55 do 64 let: || 83 || starejši od 65 let: || 0 19. Noben izmed delavcev, za katere je predvidena pomoč, nima dolgotrajnih zdravstvenih težav ali je invaliden. 20. Razčlenitev delavcev, za katere je predvidena pomoč, po poklicni kategoriji : Glavne kategorije ISCO-08 || Število delavcev, za katere je predvidena pomoč 1 Menedžerji || 19 2 Strokovnjaki || 5 3 Tehniki in drugi strokovni sodelavci || 31 4 Uradniki || 17 5 Poklici za storitve in prodajalci || 9 7 Poklici za neindustrijski način dela || 85 8 Upravljavci strojev in naprav, industrijski izdelovalci in sestavljavci || 126 9 Poklici za preprosta dela || 35 Ni znano/ni na voljo || 0 21. Belgijski organi so v skladu s členom 7 uredbe o ESPG potrdili, da bosta pri dostopu do ukrepov in njihovem izvajanju upoštevani načeli enake obravnave in nediskriminacije. Opis zadevnega območja ter njegovih organov in deležnikov 22. Odpuščanje v podjetjih Duferco in NLMK zadeva predvsem območje mesta La Louvière v provinci Hainaut v regiji Valonija na jugu Belgije. La Louvière, ki je del območja trga dela v srednjem Hainautu (drugo pomembno mesto je Mons), je nekdanje premogovniško in jeklarsko območje, na katerem je zaposlovanje močno odvisno od tradicionalne težke industrije in javnega sektorja. Območje trga dela v srednjem Hainautu ima približno 510 000 prebivalcev (14 % prebivalstva Valonije). Predelovalna industrija zagotavlja skoraj 12 % plačanih zaposlitev na tem območju (15 100 delovnih mest). Drugi glavni sektorji so zdravstvene in socialne storitve (18 % plačanih zaposlitev), izobraževanje in javna uprava (11 %), trgovina (11 %) in gradbeništvo (7 %). Leta 2012 je bila stopnja delovne aktivnosti v srednjem Hainautu (52,9 %) precej pod regionalnim in nacionalnim povprečjem (56,9 % oziroma 61,3 %)[14]. Leta 2013 je bilo v srednjem Hainautu okoli 42 300 brezposelnih iskalcev zaposlitve (tj. 16,7 % brezposelnih iskalcev zaposlitve v Valoniji). Povpraševanje na področju zaposlovanja je na splošno sledilo regionalnemu trendu, vendar obstajajo razlike znotraj srednjega Hainauta. Med letoma 2008 in 2012 je povpraševanje na področju zaposlovanja na območju Monsa ostalo precej stabilno (–0,8 %), medtem ko se je na območju La Louvièra, kjer so sektorji, ki jih je kriza najbolj prizadela (industrija, gradbeništvo), bolj prisotni, povečalo (+5,5 %)[15]. Leta 2012 je stopnja brezposelnosti v srednjem Hainautu znašala 17,7 % v primerjavi s povprečjem 15,8 % v Valoniji in 11,2 % na nacionalni ravni[16]. Raven kvalifikacij iskalcev zaposlitve je na splošno nizka (51 % jih nima višje sekundarne izobrazbe, v primerjavi s 47 % v Valoniji), dolgotrajna brezposelnost pa je visoka (38 % iskalcev zaposlitve je brezposelnih več kot dve leti, v primerjavi s 36 % v Valoniji). Stopnja brezposelnosti oseb, starih od 18 do 25 let, je prav tako visoka (39 % v primerjavi s 36 % v Valoniji)[17]. 23. Ukrepe izvaja FOREM (javna služba za zaposlovanje in usposabljanje regije Valonija), in sicer v okviru dveh enot za pomoč pri prezaposlovanju (cellules de reconversion), ki sta bila ustanovljeni kot del pravnih obveznosti v postopku kolektivnega odpuščanja za vsako posamezno podjetje[18]. Obe enoti za pomoč pri prezaposlovanju za podjetji Duferco in NLMK upravlja odbor, v katerem sodelujejo predstavniki valonskih javnih služb za zaposlovanje, usposabljanje in gospodarske zadeve, FOREM-a, sindikatov in panožnih organizacij za poklicno usposabljanje. 24. Poleg FOREM-a pri splošni koordinaciji in izvajanju ukrepov sodelujejo še naslednje strani: – valonska vlada (predsednik vlade regije Valonija, pristojen za usklajevanje strukturnih skladov, ministrica za zaposlovanje in usposabljanje, minister za gospodarstvo); – sindikata (FGTB, CSC); – sektorski centri za poklicno in tehnološko usposabljanje, ki delujejo v regiji Valonija (centres de compétences)[19]; – agencija za Evropski socialni sklad (ESS) Francoske skupnosti v Belgiji. Pričakovani vpliv odpuščanja delavcev na lokalno, regionalno ali državno zaposlenost 25. Pričakuje se, da bo odpuščanje v podjetjih Duferco in NLMK znatno povečalo brezposelnost na območju La Louvièra. Kot je navedeno zgoraj, je za območje La Louvièra (srednji Hainaut) značilna relativno visoka stopnja brezposelnosti z velikim deležem dolgotrajne brezposelnosti ter nizkimi ravnmi kvalifikacij in spretnosti. Pri odpuščanju presežnih delavcev v podjetjih Duferco in NLMK je torej treba upoštevati težko lokalno socialno-ekonomsko ozadje. Metalurška industrija (ki se v glavnem nahaja v La Louvièru) in sektor proizvodnje nekovinskih mineralnih izdelkov (v Monsu, Saint-Ghislainu in Soigniesu), ki zagotavljata približno 3 600 delovnih mest (tj. 24 % delovnih mest v industriji na območju srednjega Hainauta), sta zabeležila znaten upad števila delovnih mest, in sicer –18,3 % v metalurškem sektorju in –27,6 % v proizvodnji nekovinskih mineralnih izdelkov. Za območje trga dela v srednjem Hainautu je značilna močna prisotnost industrije. Vendar se je, glede na to, da je industrijski sektor zelo odvisen od svetovnega gospodarstva, število delovnih mest v predelovalni industriji zmanjšalo z več kot 18 000 leta 2000 na približno 15 000 leta 2012 (–20 %). Tako kot v preostali Valoniji je tudi na tem območju večina podjetij malih in srednjih podjetij (približno 80 % od 9 400 poslovnih enot v srednjem Hainautu ima manj kot 10 delavcev). Vendar pa srednje velika podjetja in velika podjetja zagotavljajo večino delovnih mest. Poslovne enote z 20 do 99 delavci (10,5 % poslovnih enot na tem območju) zagotavljajo skoraj 32 % delovnih mest na tem območju, tiste s 100 do 499 delavci (2,3 % poslovnih enot) zagotavljajo 32,5 % delovnih mest, tiste z najmanj 500 delavci (2,5 % poslovnih enot) pa 10,5 % delovnih mest. V zadnjih letih se je število delavcev, ki živijo v srednjem Hainautu, močno zmanjšalo, zlasti v La Louvièru ter v sektorjih predelovalne industrije (–914 delavcev, –5,2 %), gradbeništva (–437 delavcev, –4 %) in trgovine (–326 delavcev, –1,8 %). Sosednje območje Charleroi (južni Hainaut) se sooča s podobnim stanjem visoke brezposelnosti, visokega povpraševanja po delovnih mestih in množičnih odpuščanj, saj je bilo v letih 2012/2013 odpuščenih 960 presežnih delavcev v podjetju Carsid (jeklo), leta 2014 pa okoli 1 400 delavcev v podjetju Caterpillar (gradbena oprema). Zato se bodo delavci iz podjetij Duferco in NLMK, ki bodo hoteli najti novo zaposlitev na tem območju, morali prekvalificirati ter najti zaposlitev v drugih poklicih in sektorjih. Prilagojene storitve, ki jih je treba financirati, in razčlenitev predvidenih stroškov 26. Iz ESPG se bo sofinanciralo le nekaj ukrepov, ki sodijo med dejavnosti belgijskih organov v podporo delavcem, odpuščenih iz podjetij Duferco in NMLK. Ukrepi, ki so v Belgiji obvezni v skladu s postopki kolektivnega odpuščanja in se izvajajo kot del standardnih dejavnosti enot za pomoč pri prezaposlovanju (npr. podpora pri iskanju nadomestne zaposlitve, usposabljanje, pomoč pri iskanju zaposlitve in poklicno svetovanje itd.)[20], torej niso vključeni v to vlogo za pomoč iz ESPG. Celotni sklop ukrepov (obvezne ukrepe in ukrepe ESPG) upravlja FOREM. 27. Prilagojene storitve, zagotovljene odpuščenim delavcem v okviru dejavnosti, ki se sofinancirajo iz ESPG, zajemajo naslednje ukrepe (po kategorijah)[21]: (1) individualna pomoč pri iskanju zaposlitve ter individualno spremljanje in splošno informiranje: – pomoč pri prezaposlovanju (podpora/usmerjanje/vključevanje): Ta sklop storitev temelji na standardih dejavnostih, ki jih izvajata enoti za pomoč pri prezaposlovanju. Storitve bo zagotovila ekipa FOREM-a (projektni vodja, specializirani svetovalci) v sodelovanju z nekdanjimi predstavniki delavcev kot „socialnimi pomočniki“ (accompagnateurs sociaux), ki bodo delavce spodbujali k sodelovanju v ukrepih in jim pomagali pri upravnih postopkih. Za lažje stike med delavci se storitve zagotavljajo skupaj za vse odpuščene delavce na določenem kraju. Storitve zajemajo tri vrste dejavnosti: (i) skupinske informacije o tehnikah iskanja zaposlitve (priprava življenjepisa in motivacijskega pisma, uporaba spletnih virov itd.), pojasnila glede delovnega prava (pomoč pri iskanju nadomestne zaposlitve, brezposelnost, pogodba o zaposlitvi, pokojnina), osveščanje o diskriminaciji, predstavitev poklicev in sektorjev z zaposlitvenimi možnostmi itd.; (ii) individualni pogovori s svetovalcem FOREM-a (analiza spretnosti, poklicna pot, svetovanje glede usposabljanja itd.); (iii) brezplačen in prost dostop do orodij za iskanje zaposlitve (oprema IT z internetno povezavo, telefon, strokovna dokumentacija itd.). Ta ukrep se nanaša na vseh 701 delavcev, za katere je predvidena pomoč, trajal pa naj bi največ 24 mesecev; – spodbujanje iskanja zaposlitve: FOREM bo izvajal posebne dejavnosti za lažje iskanje zaposlitve in odpravo težav pri procesu prezaposlovanja. To vključuje srečanja odpuščenih delavcev s potencialnimi delodajalci (usklajevanje ponudbe delovnih mest in povpraševanja po njih), obiske v podjetjih, srečanja z zaposlitvenimi agenti za pripravo na zaposlitveni razgovor in izmenjavo izkušenj z drugimi delavci, ki so se po kolektivnem odpuščanju že prekvalificirali ali našli zaposlitev. Ta ukrep bi se lahko izvajal za vseh 701 delavcev, za katere je predvidena pomoč (na prostovoljni osnovi, odvisno od posameznih potreb); pričakuje se, da jih bo 450 želelo sodelovati; (2) usposabljanje in prekvalifikacija: – integrirano usposabljanje: FOREM ali centres de competences ali IFAPME[22] lahko zagotovijo različne oblike poklicnega usposabljanja vsem 701 zadevnim delavcem (odvisno od programa). Pričakuje se, da jih bo 350 želelo sodelovati. Kot prvi korak bo osebje FOREM-a vsakemu udeležencu pomagalo opredeliti njegove z delom povezane cilje in ga usmerilo k enemu od treh modulov usposabljanja. Delavci, ki bi se lahko prekvalificirali za podoben poklic, kot so ga opravljali v podjetju Duferco ali NLMK, bodo lahko izbirali med specifičnim modulom ali modulom specializacije (40 ur) za prilagoditev in posodobitev kompetenc (npr. upravljavec viličarja, posebni postopki varjenja, računalniško znanje) ali dodatnim programom za pridobitev novih kvalifikacij (320 ur), ki bi delavcem omogočil prijavo za zaposlitev v novem poklicu v industrijskem sektorju. V primeru prekvalifikacije v popolnoma drug sektor dejavnosti se delavci lahko udeležijo programa poklicnega usposabljanja (v povprečju 960 ur) za pridobitev kompetenc, potrebnih za novi poklic. Ob zaključku vsakega modula usposabljanja je nove spretnosti mogoče oceniti in dokumentirati. Glede na vrsto usposabljanja in področje, na katerem so kompetence pridobljene, bodo udeleženci prejeli formalno spričevalo o spretnostih (tj. spričevalo o usposobljenosti), potrdilo o udeležbi (za kompetence ali poklice, kjer formalnih spričeval in) ali potrdilo o spretnostih (za spretnosti in kompetence, pridobljene zunaj formalnih programov usposabljanja). Izdajanje formalnih spričeval o spretnostih se preverja s testi, na podlagi katerih se dodeli „spričevalo o spretnostih, pridobljenih z usposabljanjem“ (Certificat des Compétences Acquises en Formation – CECAF). Potrjevanje spretnosti se preverja s testi, na podlagi katerih se dodeli potrdilo o spretnostih (titres de compétences); – prenos izkušenj: Izkušeni delavci lahko svoje spretnosti in znanje izboljšajo tako, da postanejo učitelji ali vodje usposabljanja v tehniškem izobraževanju. FOREM in združenja različnih smeri tehniškega izobraževanja bodo razvili posebni modul za osveščanje in pripravo na usposabljanje, da bi se nekatere delavce spodbudilo k usposabljanju za učitelje. Modul bo vključeval specifične informacije, tehnično podporo, srečanja z izvajalci in obiske na kraju samem. Trajal bo osem tednov, namenjen pa bo približno desetim delavcem; (3) spodbujanje samostojnega podjetništva: – podpora za ustanavljanje podjetja: Delavcem, ki razmišljajo o ustanovitvi lastnega podjetja, bo svetoval in pomagal svetovalec za ustanavljanje podjetja iz FOREM-a. Ta pomoč bo vključevala dve glavni dejavnosti: (i) skupinska informativna srečanja za osveščanje o možnostih ustanavljanja podjetja, zagotavljanje informacij o pravnih vidikih in ukrepi za podporo ustanavljanju podjetja; (ii) individualni pogovori z zainteresiranimi delavci, da se pregleda njihov projekt in vzpostavi stik z organizacijami za poslovno podporo in ponudniki storitev. Svetovalec bo tesno sodeloval z enotama za pomoč pri prezaposlovanju in tako delavcem pomagal pri njihovih poslovnih projektih. Pričakuje se, da se bo informativnih srečanj udeležilo približno 50 delavcev, približno 10 pa naj bi jih sodelovalo pri pogovorih in nadaljnjih dejavnostih; – podpora za skupne projekte: Delavcem, ki razmišljajo o tem, da bi kot skupina ustanovili „socialno podjetje“, bo svetovala in pomagala specializirana svetovalna služba (izbrana prek razpisa za zbiranje predlogov) in enoti za pomoč pri prezaposlovanju. Ta podpora vključuje srečanja, namenjanja informiranju in osveščanju o ustanavljanju podjetja in osnovnih vodstvenih sposobnostih, ter svetovanje o ustanovitvi podjetja (npr. priprava poslovnega načrta, priprava pravnih statutov, trženje itd.). Za kritje začetnih stroškov takih poslovnih projektov se lahko dodelijo nepovratna sredstva. Delavci morajo vložiti vlogo, ki opisuje projekt (npr. delavčeva znanja, spretnosti in izkušnje, študija izvedljivosti, finančna analiza, tržni potencial, obeti za rast, družbeno-gospodarske koristi itd.). Odbora za podporo enotama za pomoč pri prezaposlovanju, ki ju sestavljajo predstavniki delodajalca, sindikatov in FOREM-a, vlogo ocenita in se odločita, če bosta dodelila nepovratna sredstva ali ne. Vsak delavec, ki sodeluje v projektu, lahko prejme nepovratna sredstva v višini 5 000 EUR (sredstva se združijo med vsemi sodelujočimi delavci). Nepovratna sredstva se lahko uporabijo za nakup opreme, blaga, oglaševanje, svetovanje, usposabljanje itd. Svetovalna služba bo upravljala nepovratna sredstva in FOREM-u poročala o uporabi odhodkov (računi in dokazila). Pričakuje se, da bo pri tem ukrepu sodelovalo 25 delavcev, delavcem pa bo na boljo 10 izplačil nepovratnih sredstev za podporo. 28. Ti ukrepi so aktivni ukrepi na trgu dela v okviru upravičenih ukrepov iz člena 3 uredbe o ESPG. 29. Skupni stroški ukrepov so ocenjeni na 1 963 912 EUR, kar vključuje 1 891 134 EUR za prilagojene storitve in 72 778 EUR za izvajanje ESPG (3,7 % skupnih stroškov). Skupni zaprošeni finančni prispevek iz ESPG je 981 956 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR)* || Skupni stroški (ESPG in nacionalno sofinanciranje) (v EUR)* Prilagojene storitve: || || || (1) individualna pomoč pri iskanju zaposlitve ter individualno spremljanje in splošno informiranje: || || || – pomoč pri prezaposlovanju (podpora/usmerjanje/vključevanje) || 701 || 1 963 || 1 375 800 – spodbujanje iskanja zaposlitve || 450 || 100 || 45 000 (2) usposabljanje in prekvalifikacija: || || || – integrirano usposabljanje || 350 || 1 100 || 384 834 – prenos izkušenj || 10 || 300 || 3 000 (3) spodbujanje samostojnega podjetništva: || || || – podpora za ustanavljanje podjetja || 50 || 450 || 22 500 – podpora za skupne projekte || 25 || 2 400 || 60 000 Vmesni seštevek: || – || – || 1 891 134 Izdatki za izvajanje ESPG: || || || 1. priprava || – || – || 0 2. upravljanje || – || – || 28 978 3. širjenje informacij in obveščanje javnosti || – || – || 43 800 4. nadzor || – || – || 0 Vmesni seštevek: || – || – || 72 778 Skupni stroški: || – || – || 1 963 912 Prispevek ESPG (50 % skupnih stroškov) || – || – || 981 956 * Zaokrožene številke. 30. Belgijski organi so potrdili, da ti ukrepi dopolnjujejo ukrepe, financirane iz strukturnih skladov, in da so vzpostavljeni ustrezni mehanizmi za preprečitev dvojnega financiranja. Datum začetka ali predvidenega začetka izvajanja prilagojenih storitev za delavce, za katere je prilagojena pomoč 31. Belgijski organi so prilagojene storitve za delavce, za katere je predvidena pomoč, začeli izvajati 1. junija 2013. Izdatki za te ukrepe so zato upravičeni do finančnega prispevka iz ESPG od navedenega datuma. Postopki za posvetovanje s socialnimi partnerji 32. Ukrepi so rezultat številnih razprav in pripravljalnih sestankov, ki so med različnimi socialnimi partnerji potekali med aprilom 2012 in julijem 2013. Kot je navedeno zgoraj, so sindikati neposredno vključeni v upravljanje enot za pomoč pri prezaposlovanju in v izvajanje nekaterih ukrepov. 33. Belgijski organi so potrdili, da so zahteve nacionalne zakonodaje in zakonodaje EU o kolektivnih odpuščanjih upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 34. Na podlagi belgijske zvezne zakonodaje[23] morajo podjetja, ki izvajajo kolektivna odpuščanja, odpuščenim delavcem pomagati pri iskanju nadomestne zaposlitve. Taka pomoč mora biti delavcem pod 45 let starosti na voljo vsaj 30 ur v obdobju treh mesecev, delavcem, starim 45 let in več, pa vsaj 60 ur v obdobju šestih mesecev. V takih ukrepih pomoči morajo sodelovati vsi delavci, ki niso zaposleni na podlagi pogodb za določen čas, razen v primeru posebnih izjem. V skladu z valonsko zakonodajo[24] lahko organizacije, ki zastopajo delavce, od FOREM-a zahtevajo, da ustanovi enoto za pomoč pri prezaposlovanju, ki nudi podporo odpuščenim delavcem. O ustanovitvi enote za pomoč pri prezaposlovanju odloča FOREM, sodelovanje pri ukrepih, ki jih ta enota izvaja, pa za delodajalce ali delavce ni obvezno. Vendar je mogoče storitve, ki jih zagotavlja enota za pomoč pri prezaposlovanju, šteti kot izpolnjevanje pravnih obveznosti glede pomoči pri iskanju nadomestne zaposlitve. 35. Belgijski organi so potrdili, da: – finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja[25]; – ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; – ukrepi ne bodo prejeli finančne podpore iz drugih skladov ali finančnih instrumentov Unije[26]. Sistemi upravljanja in nadzora 36. V vlogi so podrobno opisani sistemi upravljanja in nadzora ter odgovornosti zadevnih organov. Celotno spremljanje in usklajevanje zagotavlja usmerjevalni odbor, sestavljen iz vseh organizacij, ki sodelujejo pri izvajanju ukrepov ESPG. Finančni prispevek iz ESPG bodo upravljali in nadzirali isti organi, ki upravljajo in nadzirajo ESS. V okviru agencije za ESS Federacije Valonija - Bruselj (prej Francoska skupnost v Belgiji) bo en subjekt deloval kot organ upravljanja, drugi, ločeni, pa kot plačilni organ. Generalni sekretariat Federacije Valonija - Bruselj bo deloval kot organ za potrjevanje, FOREM pa kot posredniški organ. Financiranje 37. Člen 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[27] omogoča uporabo sredstev ESPG do letne zgornje meje 150 milijonov EUR (cene iz leta 2011) poleg ustreznih razdelkov finančnega okvira. 38. Ob upoštevanju najvišjega možnega zneska finančnega prispevka iz ESPG in možnosti za prerazporeditev odobrenih sredstev Komisija predlaga uporabo sredstev ESPG v celotnem znesku zaprošenega prispevka (981 956 EUR), kar predstavlja 50 % skupnih stroškov predlaganih ukrepov. 39. Predlagano odločitev o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[28]. 40. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2015 v skladu s točko 13 Medinstitucionalnega sporazuma z dne 2. decembra 2013. Vir odobritev plačil 41. Odobritve iz proračunske postavke ESPG proračuna za leto 2015 se bodo uporabile za kritje zneska 981 956 EUR. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2013/007 BE/Hainaut steel (Duferco-NLMK), Belgija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[29], zlasti člena 12(3) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[30], zlasti točke 13 Sporazuma, ob upoštevanju predloga Evropske komisije[31], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[32]. (3) Belgija je vlogo za uporabo sredstev ESPG v zvezi z odpuščanjem presežnih delavcev v podjetjih Duferco Belgium SA in NLMK La Louvière SA vložila 27. septembra 2013, do 4. julija 2014 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 981 956 EUR. (4) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Belgija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2015 se iz Evropskega sklada za prilagoditev globalizaciji (ESPG) uporabi vsota 981 956 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 406, 30.12.2006, str. 1. [2] Podjetje Duferco je bilo stranka družbe Carsid, ki je bila med letoma 2006 in 2011 del skupnega podjetja med Dufercom in NLMK. Ta vloga je torej povezana z vlogo EGF/2013/002 BE/Carsid. [3] Statistična klasifikacija gospodarskih dejavnosti, Rev. 2. [4] Vir: World Steel Association, Steel Statistical Yearbook 2012. [5] Skupna letna stopnja rasti. [6] Glej Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij Akcijski načrt za konkurenčno in trajnostno jeklarsko industrijo v Evropi (COM(2013) 407). [7] Vir: Eurostat (koda spletnih podatkov: lfsa_egan22d). Podatki o zaposlenosti po sektorjih niso na voljo na bolj razčlenjeni ravni kot na ravni oddelka NACE Rev. 2. [8] Glej podatkovno bazo ESPG, ki je na voljo na http://ec.europa.eu/social/main.jsp?catId=582&langId=sl.. [9] Glej osnutek predlogov Komisije o vlogah EGF/2009/022 BG/Kremikovtsi (Komisija je vlogo zavrnila), EGF/2012/010 RO/ Mechel (sklep COM(2014) 255 final z dne 7. maja 2014), EGF/2013/002 BE Carsid (vloga je bila pri Komisiji vložena 2. aprila 2013). [10] Vloga EGF/2010/007 AT/Steiermark in Niederösterreich. Sklep 2011/652/EU z dne 27. septembra 2011 (UL L 263, 7.10.2011, str. 9). [11] Podjetje Duferco Clabecq SA je bilo še naprej v lasti podjetja NLMK in je postalo NKMK Clabecq SA, podjetje Carsid SA pa je bilo prodano zunanjemu podjetju Steel Project Development SA. [12] Ostalih 7 delavcev je bodisi zavrnilo prijavo za koriščenje ukrepov prezaposlovanja bodisi se je odločilo zaprositi za izvzetje (več kot 58 let starosti ali več kot 38 let delovne dobe). [13] Glavne relevantne kategorije Mednarodne standardne klasifikacije poklicev (ISCO-08). [14] Vir: Steunpunt Wse, izračuni FOREM-a. [15] Vir: ONSS/RSZ. [16] Vir: Steunpunt WSE. [17] Vir: FOREM. [18] Čeprav sta bili uradno ustanovljeni dve enoti za prezaposlovanje, v praksi delujeta kot en sam subjekt za dva postopka kolektivnega odpuščanja, saj je združevanje ukrepov za delavce obeh podjetij koristno tako zaradi organizacijskih razlogov (osebje, prostori, oprema itd.) kot tudi zaradi narave dejavnosti, ki jih enoti izvajata. [19] Med dejavnostmi centres de compétences so usposabljanje, prognostične študije in osveščanje za specifične poklice ali sektorje. Taki centri se ustanavljajo v okviru partnerstva med regijo Valonija, FOREM-om, socialnimi partnerji iz zadevnih sektorjev, raziskovalnimi središči in univerzami. [20] Glej odstavek 34. [21] Belgijski organi so v dodatnih informacijah, predloženih 4. julija 2014, znatno spremenili sklop ukrepov, tako da ustrezajo dejanskemu stanju izvajanja. Več prvotno načrtovanih ukrepov je zdaj izključenih iz vloge. [22] IFAPME (Institut wallon de Formation en Alternance et des indépendants et Petites et Moyennes Entreprises) je javni zavod, ki zagotavlja z delom povezano dualno izobraževanje v obliki vajeništev in posebnih programov za direktorje MSP. [23] Arrêté royal relatif à la gestion active des restructurations du 9 mars 2006 (Belgisch Staatsblad/Moniteur Belge, 31.3.2006, izdaja 2, str. 18309). [24] Décret de la Région wallonne relatif au plan d’accompagnement des reconversions du 29 janvier 2004 (Belgisch Staatsblad/Moniteur Belge, 10.3.2004, str. 13547). [25] Finančni prispevek iz ESPG bo belgijskim organom omogočil, da pomoč pri iskanju nadomestne zaposlitve zagotavljajo dlje od predpisanega obdobja in da izvedejo dodatne ukrepe. Za izračun stroškov za ESPG bodo belgijski organi upoštevali ukrepe, izvedene med pravno zavezujočim obdobjem (to se nanaša le na ukrep „pomoč pri prezaposlovanju (podpora/usmerjanje/vključevanje)“. Število ur zagotavljanja pomoči pri iskanju nadomestne zaposlitve v predpisanem obdobju se bo odštelo od skupnega števila ur te pomoči, ki jo bodo koristili zadevni delavci. [26] Iz ESS je bila v okviru osi 2.2 konvergenčnega operativnega programa za obdobje 2008–2013 dodeljena finančna podpora projektu (EnTrain – En Transition-Reconversion-Accompagnement), katerega cilj je bil razviti pedagoške metode, namenjene enotam za pomoč pri prezaposlovanju na splošno. [27] UL L 347, 20.12.2013, str. 884. [28] UL C 373, 20.12.2013, str. 1. [29] UL L 406, 30.12.2006, str. 1. [30] UL C 373, 20.12.2013, str. 1. [31] UL C […], […], str.[…]. [32] UL L 347, 20.12.2013, str. 884.